תשובה כבר ידעת שאין משביעין שבועת היסת על טענת שמא וזו טענת שמא היא דמאין הוא יודע דאותן שטרי חוב שנעשו ממונו של ראובן ולא כל האומר יודע אני מקבלין ממנו עד שיברר היאך הוא יודע. ואפי' ידע והיה עומד על גביהן כשנעשו אותן הלואות ושמו ראובן המעות כיון שנעשו באותה שעה על שם לוי שמא פקדון היו מידו של לוי. ואעפ"י שאילו היו עכשיו ביד ראובן אינו נאמן שכל שנמצא בידו חזקה אינו של אחרים וכדמוכח באומר שטר אמנה הוא זה. הכא שאני באותה שעה לא היה עדיין חייב לזה. ועוד דמ"מ מעות המלוה אינו ביד לוי אלא ביד הלווין. ואם מפני שטרי חוב שטוען שיש ביד לוי. שטרי חוב אינן נגבין בב"ד מילי נינהו לכשיגיע זמן הפירעון מוציאין מזה ונותנין לזה מדר' נתן ודוקא למאן דפסק כר' נתן אבל להגבות לו שטרי חוב לא. והראיה מהאשה שחבלה באחרים ומשנים שלוו זה מזה. אלא אם רצה להחרים סתם כל מי שיש לו שום נכסים מראובן שיבא ויגיד לב"ד הרשות בידו ומן התקנה.